ועדת הפנים ואיכות הסביבה, כנסת 17, פרוטוקול מספר 411, 2008-07-20 12:30

אופיר פינס-פז: אני מתכבד לפתוח את ישיבת ועדת הפנים והגנת הסביבה.

אופיר פינס-פז: הצעת החוק שמונחת לפנינו היא הצעת החוק לביטול האיחוד בין באקה אל גרבייה וג'ת, של חבר הכנסת ואסל טאהא, ג'מאל זחאלקה, חנה סוויד, מוחמד ברכה, דב חנין, אברהים צרצור, יעקב מרגי, זהבה גלאון, טלב אלסאנע, אחמד טיבי ונאדיה חילו.

אופיר פינס-פז: אני מעלה את הצעות החוק לאיחוד.

אופיר פינס-פז: מי בעד?

אופיר פינס-פז: ה צ ב ע ה בעד – פה אחד הצעות החוק אוחדו

אברהים צרצור: אותם נימוקים שהובאו לגבי העיר דליית אל-כרמל תקפים גם לגבי באקה-ג'ת.

אברהים צרצור: לא צריכים להיכנס לפרטים.

אברהים צרצור: מה ההיגיון שעומד מאחורי ההצעות האלו שאנחנו מביאים בשרשרת לוועדת הפנים?

אברהים צרצור: כשאנחנו מאחדים בין רשויות חלשות מאוד התוצאה קטסטרופאלית ביותר.

אברהים צרצור: זה מה שקורה הלכה למעשה בכל היישובים האלה.

אופיר פינס-פז: ג'ת לא הייתה רשות חלשה.

אברהים צרצור: אני הייתי ראש מועצה בכפר קאסם.

אברהים צרצור: המצב מאוד קשה בכל היישובים הערביים.

אברהים צרצור: בזאת מודים משרד הפנים, משרד האוצר, ראשי ממשלות ושרי פנים.

אברהים צרצור: כשמאחדים רשויות חזקות התוצאה של זה היא יותר ויותר התחזקות.

אברהים צרצור: אולי זה מצביע על כך שהאיחודים בסקטור היהודי מצליחים יותר מאשר האיחודים בסקטור הערבי .

אברהים צרצור: ההערה השנייה קשורה לנכונות של משרדי הממשלה השונים.

אברהים צרצור: אני דווקא אומר משרדי ממשלה ולא משרד הפנים, כי הוכח מעל לכל ספק שגם משרד הפנים ניזון או מחובר בטבורו למשרד האוצר.

אברהים צרצור: למשרד האוצר יש את המדיניות שלו.

אברהים צרצור: כל עוד הוא לא מעביר את הכסף שום דבר לא זז.

אברהים צרצור: אנחנו לא סומכים על משרדי הממשלה השונים, לא חשוב מה הכוונות.

אברהים צרצור: אני חושב שיש כוונות טובות במשרד הפנים.

אברהים צרצור: אני אתן את הדוגמה של פירוק עיריות.

אברהים צרצור: ניקח לדוגמה את הנושא של טייבה.

אברהים צרצור: הפניתי בשבוע שעבר שאילתה לשר הפנים בנושא השמועות שמתגלגלות בדבר זה שמאז פירוק העירייה קפץ הגירעון מ150, 200 מיליון ל-700 מיליון שקל.

אברהים צרצור: שר הפנים בא, עמד על דוכן המליאה והודה בכך שהגירעון קפץ.

אברהים צרצור: הוא דיבר על מיליארד שקלים.

אברהים צרצור: למה פירקו את הנהלת העירייה אם זאת התוצאה הקטסטרופאלית שאנחנו עומדים בפניה היום?

אברהים צרצור: אני ממליץ מאוד שבמקום שנטפל באיחודים נטפל בחיזוק הרשויות המקומיות כאשר הן עצמאיות.

אברהים צרצור: אם תעשו מהפיכה בקטע הזה אני בטוח שלא נאלץ לעמוד בפני מצב מסובך, מורכב וטעון כפי שאנחנו עומדים בפניו היום.

אופיר פינס-פז: בבאקה- ג'ת המועצה פורקה.

אופיר פינס-פז: יש לנו ראש עירייה ממונה.

אופיר פינס-פז: יצחק ולד, שהיה ראש עיריית כפר סבא, יציג את עמדתו.

אופיר פינס-פז: אני יודע שיש בדרך בקשה של שר הפנים להתייעצות בנוגע להארכת כהונתה של הוועדה הממונה בבאקה-ג'ת.

יצחק ולד: אני כיהנתי יותר מ21 שנה כראש העיר בכפר סבא.

יצחק ולד: במשך כל השנים האלה כיהנתי כסגן יושב ראש מרכז השלטון המקומי.

יצחק ולד: מאז אוקטובר 2006 אני מכהן כיושב-ראש הוועדה הקרואה בבאקה-ג'ת.

יצחק ולד: בתקופת הביניים מי שכיהן כשר הפנים מינה אותי לתקופה של ראש עיר ממונה בנהרייה.

יצחק ולד: אין לי שום אינטרס אישי בנושא.

יצחק ולד: עמדתי נשענת על הניסיון הנצבר שיש לי.

יצחק ולד: כהונתי כיושב –ראש ועדה קרואה בבאקה-ג'ת לא תלויה באיחוד, בפירוק ,אלא בשיקולים של משרד הפנים לכאן או לכאן.

יצחק ולד: אני לא מתכוון להיכנס אליהם.

יצחק ולד: אני לא מתכוון להצביע על מניעים פוליטיים פנימיים או חיצוניים כאלה ואחרים שהביאו לדיון הזה.

יצחק ולד: אני ברמה העקרונית בעד איחוד רשויות.

יצחק ולד: זאת עמדה שלא התגבשה כרגע.

יצחק ולד: זאת עמדתי במשך שנים.

יצחק ולד: היא הייתה גם עמדתי כאשר כיהנתי כראש העיר כפר סבא.

יצחק ולד: לפעמים היא הייתה למורת רוחם של הקולגות שהיו לי אז, לפעמים לא.

יצחק ולד: אני סבור שמספר הרשויות המקומיות במדינת ישראל הוא מוגזם מאוד מאוד מאוד.

יצחק ולד: יש רשויות שמספר התושבים הוא אלפים בודדים, לכן גם מתחייבת השתתפות גבוהה יחסית של המדינה בתקציבן.

יצחק ולד: מה שיותר חשוב הוא שיעילות השירות שניתנת על ידי הרשות לתושבים היא נמוכה.

יצחק ולד: מגיע לתושבים לקבל רמת שירות יותר גבוהה ממה שהם מקבלים ביישובים האלה.

חנא סוייד: אתה מדבר על תיאוריה כללית.

חנא סוייד: אין לך ניסיון בזה.

חנא סוייד: אתה לא היית ראש רשות קטנה.

יצחק ולד: בדיקות ומחקרים שנעשו לא יכולים לשמש בסיס להחלטה על הפרדת רשויות שאוחדו.

יצחק ולד: הזמן שעבר מאז איחוד שתי הרשויות האלו איננו מספיק לקביעת עמדה כזאת או אחרת.

אופיר פינס-פז: אנחנו לא הזמנו אותך לצורך הזה.

אופיר פינס-פז: אנחנו הזמנו אותך כראש העירייה הממונה.

אופיר פינס-פז: ספר לנו מה קורה אצלך בעירייה, לא את התיאוריות של בעד ונגד איחוד.

אופיר פינס-פז: כולנו מבינים בזה לא פחות ממך.

יצחק ולד: אני סבור שגם בבאקה- ג'ת ולא רק בבאקה- ג'ת הייתה כוונה מקומית להכשיל את האיחוד.

יצחק ולד: אני יכול להציג הוכחות לזה.

טלב אלסאנע: האם הוועדה יכולה למדוד כוונות?

אחמד טיבי: אלו כוונות מוצהרות.

אחמד טיבי: הציבור מתנגד.

יצחק ולד: בהצגת הנושא של איחוד רשויות מקומיות בציבור ועל ידי משרד הפנים יש הטעייה.

יצחק ולד: לא צריך לדבר על איחוד רשויות, צריך לדבר על איחוד מערכות השירותים ברשויות.

יצחק ולד: לא מדובר באיחוד קהילות.

יצחק ולד: אני עושה הפרדה בין קהילה לנושא של שירותים מוניציפאליים.

יצחק ולד: אותה מנורה ביישוב א' היא אותה מנורה ביישוב ב'.

יצחק ולד: אותו איש אחזקה שנותן שירות בבית ספר ברשות אחת וברשות שנייה הוא אותו איש אחזקה.

אופיר פינס-פז: אפשר לאחד שירותים, לא צריך לאחד רשויות.

אופיר פינס-פז: אפשר להחליט שאת שירותי שיפור פני העיר בבאקה וג'ת עושים יחד.

אופיר פינס-פז: אפשר להחליט שמפנים זבל יחד.

אופיר פינס-פז: מה קורה היום בעיר המשותפת באקה-ג'ת?

יצחק ולד: הבחירות הראשונות לבאקה- ג'ת כרשות מאוחדת נערכו בנובמבר 2003.

יצחק ולד: המועצה פוזרה ביוני 2006, כלומר לאחר כשנתיים וחצי.

יצחק ולד: אני התמניתי לתפקידי כ4 חודשים לאחר מכן, שזה באוקטובר 2006.

יצחק ולד: אני יכול לומר מה מצאתי.

יצחק ולד: מצאתי שלאחר שנתיים וחצי לא נעשו פעולות מעשיות לאיחוד שתי הרשויות.

יצחק ולד: מצאתי 3 מערכות בהנהלת חשבונות, בגזברות, בכוח אדם.

יצחק ולד: אחת של באקה, אחת של ג'ת ואחת של באקה- ג'ת.

יצחק ולד: מצאתי 2 מחלקות חינוך, 2 מחלקות הנדסה.

יצחק ולד: את המחלקות לא פירקו.

יצחק ולד: בחלק מהמחלקות נוצרו 3 גופים ולא 2.

יצחק ולד: הרשות התדרדרה למצב הרבה יותר קשה מלפני האיחוד.

אופיר פינס-פז: אתה אומר שעד שאתה הגעת האיחוד גרם להתדרדרות.

יצחק ולד: בוודאות גדולה מאוד.

יצחק ולד: הגרעון המצטבר שמצאתי היה יותר גדול מכל התקציב השנתי.

יצחק ולד: משכורות לא שילמו בין שנה לשנה וחצי.

יצחק ולד: מס הכנסה, ביטוח לאומי וקרנות עובדים לא שילמו כמה שנים.

יצחק ולד: עובדים הועסקו ללא תקן.

יצחק ולד: עיקולים שהוטלו על העירייה שיתקו אותה.

יצחק ולד: חברת חשמל ניתקה מפעם לפעם את הזרם.

יצחק ולד: מקורות מפעם לפעם הפסיקה את האספקה של המים.

יצחק ולד: אותו דבר היה עם ספקים שונים, כולל פינוי אשפה.

יצחק ולד: אלמלא היה נעצר התהליך הזה באותו שלב הרשות הייתה יכולה להתדרדר לרשות שהיא לא רחוקה פיזית מאותו מקום.

יצחק ולד: אני סבור שצריך היה לאחד וליצור את תהליך ההבראה.

יצחק ולד: במסגרת תכנית ההבראה היה צריך לבנות מבנה ארגוני חדש לעירייה המאוחדת.

יצחק ולד: לכל התפקידים נערכו מכרזים מחדש.

יצחק ולד: כוח האדם צומצם משמעותית, מה שאיפשר להוציא פחות על שכר ולהקדיש חלק מהתקציב לשירותים אחרים.

אופיר פינס-פז: האם אפשר להגיד שהלקח שלך הוא שכשמאחדים רשויות שמים ראש רשות ממונה ולא נבחר?

יצחק ולד: בתנאי שיש רצון.

יצחק ולד: העירייה ב2007 עמדה במסגרת התקציב המאושר.

יצחק ולד: לא רק שהיא לא חרגה ממנו, אלא שגמרנו אותו בגרעון יותר קטן מהגרעון שהיה מתוכנן מלכתחילה.

אופיר פינס-פז: מה הגירעון המצטבר היום?

יצחק ולד: בינתיים הוא גדל בהשוואה למה שחשבנו בהתחלה.

אופיר פינס-פז: מה הגירעון המצטבר של סוף 2007?

יצחק ולד: סדר גודל של 100 מיליון לעומת 130 מיליון ויותר שהיה קודם.

אופיר פינס-פז: מה הגירעון השנתי של 2007?

יצחק ולד: תקציב האיזון שלנו מסתכם בקרוב ל10 מיליון.

יצחק ולד: אנחנו נעמוד בו ב2008.

יצחק ולד: אנחנו נגיע לאיזון ב2008.

יצחק ולד: משכורות משולמות בזמן, חוסלו הפיגורים.

יצחק ולד: הגענו להסדרים עם מס הכנסה, עם הביטוח הלאומי ועם כל מיני ספקים.

יצחק ולד: הגענו למצב של תיק איחוד בהוצאה לפועל בבית המשפט.

יצחק ולד: אין לנו יותר איום של חברת חשמל, של מקורות.

יצחק ולד: נכנסנו לסדר עבודה שונה לחלוטין.

יצחק ולד: כאשר בנינו את תכנית ההבראה ועמדנו באבני הדרך שהציבו לנו גם העבירו לנו את כל שהתחייבו לו מלכתחילה.

אופיר פינס-פז: מה קורה לגבי גביית ארנונה?

יצחק ולד: על בסיס החיוב השנתי גבינו ב2007 125%.

אופיר פינס-פז: מה זה על בסיס החיוב השנתי?

יצחק ולד: זה כולל שוטף ופיגורים.

יצחק ולד: אנחנו נמצאים כרגע במצב של תכניות בלימה.

יצחק ולד: אנחנו כבר מתחילים לצאת מהביצה ומתחילים בתכניות פיתוח.

יצחק ולד: אני בטוח ש2009 תהיה שנה שנתחיל להקדיש יותר מחשבה ויותר משאבים לנושא של תכניות פיתוח שונות שעומדות.

יצחק ולד: הנושא של האיחוד צריך להישאר.

יצחק ולד: כאשר מאחדים רשויות צריך לבנות מערך הכנה לאיחוד הרשויות וליצור תנאים להצלחה.

אופיר פינס-פז: יש לך פה יישוב גדול, שזה באקה, ויישוב קטן ג'ת.

אופיר פינס-פז: אם אתה לא יודע לשמור על הפרופורציות אתה מאבד באופן אוטומטי את תמיכת היישובים הקטנים.

אופיר פינס-פז: במג'דל כרום קרה דבר יותר גרוע.

אופיר פינס-פז: זה היה היישוב הכי גדול.

אופיר פינס-פז: הוא היה יישוב גדול שלא קיבל שום ייצוג.

יצחק ולד: אני חושש מאוד מסיטואציה שהפירוק יחזיר את המצב אחורנית.

אריה בר: הנתונים שנאמרו על ידי חבר הכנסת צרצור אינם נכונים.

אריה בר: לא מדובר בגירעון, מדובר בחוב.

אריה בר: הנתונים שנמסרו על ידי יושב-ראש הוועדה הממונה מראים יותר מכל אינפורמציה אחרת ונתון אחר שכאשר מאחדים רשויות וממנים לה יושב-ראש ועדה זה מביא לשיפור בתהליכים.

אריה בר: זה לא סוד.

אריה בר: זאת עובדה.

חנא סוייד: תאמצו את השיטה.

חנא סוייד: אולי לא צריך בחירות.

אריה בר: הנתונים שאנחנו מוסרים והעובדות לא מבלבלים.

אריה בר: העמדה נקבעה מראש, לכן זה לא משנה מה נגיד.

אריה בר: משרד הפנים תמך בבאקה- ג'ת ב170 מיליון שקל בערך.

טלב אלסאנע: במהלך כמה שנים?

אריה בר: במהלך 5 שנים.

אריה בר: אני חושב שאין חולקים על כך שרמת השירותים והתפקוד של העיר החדשה הוא יותר טוב בעשרות מונים ממה שהיה קודם.

אריה בר: אין לנו במשרד הפנים צל של ספק שזה המצב.

אריה בר: תמיד יגידו שזה לא נכון.

אריה בר: זה ברור לי.

אריה בר: אנחנו נמצאים באותה סיטואציה של הדיון הקודם.

אריה בר: אנחנו נגיד את מה שנגיד, נבקש את מה שנבקש ותהיה הצבעה.

אופיר פינס-פז: אני לא בטוח שזאת הסיטואציה.

אופיר פינס-פז: יצחק ולד אמר שב3 השנים הראשונות המצב התדרדר לעומת מה שהיה לפני האיחוד.

אופיר פינס-פז: בשנה האחרונה הוא טוען לשיפור משמעותי.

אריה בר: הסיבות ברורות.

אריה בר: חברי הכנסת מבינים את הסיבות.

אריה בר: מה, הם לא מבינים את הבעיות החברתיות, את בעיית החמולות?

טלב אלסאנע: האיחוד נכשל וולד הצליח.

טלב אלסאנע: זה מה שהוא אמר.

חנא סוייד: אל תזלזל בכושר השכנוע שלך.

אריה בר: אני חוזר על בקשתי שלא להצביע ולהשאיר את המצב הקיים כך שנוכל לקדם את האיחוד הזה, לתמוך בו ולהביא למצב שתהיינה בחירות והתושבים ינהלו את העניינים שלהם בצורה תקינה וטובה.

אריה בר: לגבי המקרה הזה, שהוא שונה משני המקרים האחרים, אני מבקש להשאיר את המצב הקיים כדי שנוכל בשנה ובשנתיים הבאות להביא לשיפור על מנת שתהיינה בחירות.

ג'לאל אבו חוסין: מאז קום המדינה ניהלנו את עצמנו.

ג'לאל אבו חוסין: באקה וג'ת היו שתי מועצות משגשגות, טובות.

ג'לאל אבו חוסין: אחרי האיחוד הכישלון היה אדיר.

אריה בר: לפי איזה נתונים?

ג'לאל אבו חוסין: אני תושב באקה אל גרבייה.

ג'לאל אבו חוסין: אתה לא תגיד לי מה קורה ביישוב שלי.

ג'לאל אבו חוסין: אחינו היהודים שונים מהמנטליות שלנו.

ג'לאל אבו חוסין: השורשים שלנו בבאקה אל גרבייה.

ג'לאל אבו חוסין: נולדנו חמולות, נולדנו משפחות.

ג'לאל אבו חוסין: אנחנו בקושי מסתדרים בינינו.

ג'לאל אבו חוסין: מאות שנים אנחנו גרים יחד.

ג'לאל אבו חוסין: לצרף אלינו זה מאוד קשה.

ג'לאל אבו חוסין: זה לא אחד שבא מרוסיה, אחד שבא מארצות הברית ואחד שבא מאנגליה והם גרים יחד.

ג'לאל אבו חוסין: אנחנו גרים בבאקה אל גרבייה מאז שהיא נוסדה.

ג'לאל אבו חוסין: המשפחות בקושי מסתדרות בינן לבין עצמן.

ג'לאל אבו חוסין: למה להוסיף את ג'ת?

ג'לאל אבו חוסין: 99% מתושבי באקה- ג'ת הם נגד האיחוד.

ג'לאל אבו חוסין: אנחנו לא רוצים את החתונה הזאת עם היישוב ג'ת.

ג'לאל אבו חוסין: מאז קום המדינה התושבים אף פעם לא התלוננו על מחסור במים, בחשמל, בפינוי אשפה.

ג'לאל אבו חוסין: אני מאוד מבקש מכל חברי הכנסת שיתמכו בפירוק האיחוד, כיוון שהאיחוד הוא לא לטובת התושבים.

ג'לאל אבו חוסין: אי אפשר לכפות עלינו בכוח להתחתן עם ג'ת.

ג'לאל אבו חוסין: את החתונה הזאת אנחנו לא רוצים.

האקל ואטה: אני מסכים עם מנכ"ל משרד הפנים לגבי כך שאם האיחוד יישאר צריך יהיה כל הזמן ועדה קרואה.

האקל ואטה: לא צריך לעשות בחירות.

האקל ואטה: אני התמודדתי בבחירות לעירייה המאוחדת.

האקל ואטה: אני הבטחתי לבוחר שאני אפעל מתוך העירייה לפירוק האיחוד.

האקל ואטה: אני הצלחתי להוציא את תושבי ג'ת לקלפי.

האקל ואטה: נכון שחבר הכנסת אופיר פינס מינה ועדת חקירה שבעקבותיה פורקה העירייה.

האקל ואטה: זה נכון שפעלנו להכשלת האיחוד.

האקל ואטה: האיחוד אצלנו לא יעבוד.

האקל ואטה: מר ולד, רצית לפטר עובדים.

האקל ואטה: הכינו רשימה של 54 עובדים.

האקל ואטה: אחד מבאקה, 53 מג'ת.

האקל ואטה: זה המצב.

האקל ואטה: אם רוצים להשאיר את האיחוד אני כתושב ג'ת מבקש מכם שיישאר מר ולד כראש העיר לנצח .

האקל ואטה: אני לא רוצה שאבו עימד יהיה ראש העיר של ג'ת, כי הוא לא ינהג עם אנשי ג'ת ביושר.

טלב אלסאנע: אני מצטרף לדברים שאמרו נציגי היישובים.

טלב אלסאנע: אנחנו שמענו שניים שדיברו ישירות.

טלב אלסאנע: הם מדברים בשם הנהגת היישוב.

טלב אלסאנע: הם מייצגים את העמדה של התושבים.

טלב אלסאנע: מה שאמר מר ולד הם דברים מאוד ברורים.

טלב אלסאנע: הוא אמר שהאיחוד נכשל.

טלב אלסאנע: הוא אמר שעד שהוא הגיע היה כישלון חרוץ.

טלב אלסאנע: למה ומה ואיך אפשר אחר כך לדון.

טלב אלסאנע: משרד הפנים לא עמד בשום התחייבות.

טלב אלסאנע: אנחנו מדברים על השאלה אם האיחוד הצליח או נכשל.

טלב אלסאנע: בא מר ולד ואמר שעד שהוא לא בא היה כישלון.

טלב אלסאנע: אחר כך הוא שיפר והוא ניהל.

טלב אלסאנע: מר ולד אמר שהוא הצליח והאיחוד נכשל.

טלב אלסאנע: מר האקל אמר שאם רוצים איחוד צריך להשאיר את מר ולד בתפקיד.

טלב אלסאנע: המסקנה היא שאי אפשר להתעלם מרצון התושבים.

טלב אלסאנע: אי אפשר לאנוס את רצון התושבים.

טלב אלסאנע: אי אפשר להביא את הסוס למים ולאלץ אותו לשתות אם הוא לא רוצה.

טלב אלסאנע: האיחוד הזה בחטא נולד.

טלב אלסאנע: שר הפנים הקודם, מר פורז, יזם את הרעיון הגרנדיוזי של איחוד יותר מ100 רשויות מקומיות.

טלב אלסאנע: זה דבר ענק.

טלב אלסאנע: מכל היוזמה הזאת נשארו כמה איחודים באבו סנאן, בירכא, בשגור.

טלב אלסאנע: אחר כך ביטלו את האיחוד.

טלב אלסאנע: אנחנו מדברים על באקה-ג'ת.

טלב אלסאנע: זאת כל התכנית?

טלב אלסאנע: זאת כל המטרה?

טלב אלסאנע: אין עתיד ליוזמה הזאת.

טלב אלסאנע: עובדה שרואים את התוצאות.

טלב אלסאנע: בואו לא ניתפס לקטנות.

טלב אלסאנע: דין האיחוד הזה כדין האיחודים האחרים שבוטלו.

טלב אלסאנע: צריך לכבד את רצון התושבים.

טלב אלסאנע: אם תתעלמו מרצונם לא תצליחו.

טלב אלסאנע: אי אפשר לעשות חתונה ולהקים משפחה בכוח.

טלב אלסאנע: אי אפשר לאלץ אותם.

טלב אלסאנע: אני מבקש לכבד את רצונם ולבטל את האיחוד הזה.

אידריס מואסי: התושבים לא נשאלו בשום מצב, בשום זמן על רצונם ועל הסכמתם לאיחוד.

אידריס מואסי: כאשר באה הוועדה והחליטה את אשר החליטה פנו אנשי באקה וג'ת בעתירה לבג"ץ כנגד האיחוד.

אידריס מואסי: זה היה על דעתם של כלל תושבי היישוב.

אידריס מואסי: אמר טלב אלסאנע שבחטא נולד האיחוד הזה.

אידריס מואסי: כשהלכנו לבחירות הגירעון של ג'ת, שזה היישוב הקטן, היה כ90 מיליון, הגירעון של באקה היה פחות.

יצחק ולד: זה לא מדויק.

אידריס מואסי: הגיבנת של 2 הגירעונות גם יחד יצרה הר של גירעון שלא נתן לממלא מקום העיר המשותפת יכולת לשרת את התושבים ולראש העיר של באקה לעזור כהוא זה.

אידריס מואסי: משרד הפנים לא תמך בנו כהוא זה במשך שנתיים.

אידריס מואסי: יעיד על זה יושב-ראש הוועדה הקרואה והמנכ"ל.

אידריס מואסי: הציבור לא השלים נפשית, חברתית וכלכלית עם דבר האיחוד.

אידריס מואסי: הדבר הזה גרם למצב של אנדר

אידריס מואסי: למוסיה חסרת תקדים שהביאה לקריסת מערכות ביישוב שהתקציב שלו לא מסוגל להביא לקניית שני קילו עוגות בשביל כיבודים.

אידריס מואסי: כשהחליט משרד הפנים לפרק את העירייה לאחר כשנתיים ולאחר שהוא הכשיל אותה.

אידריס מואסי: ..

אריה בר: מי הכשיל אותה?

אידריס מואסי: אני מדבר על הדברים כהווייתם.

אופיר פינס-פז: כשבאתי לבאקה לישיבת מועצה כולם היו נגד כולם.

אופיר פינס-פז: הם לא תפקדו בכלום.

אופיר פינס-פז: הם לא לקחו החלטה אחת.

אופיר פינס-פז: שום מנהיגות לא הייתה.

אידריס מואסי: אנחנו לא רוצים לדבר על דעת אנשי ציבור, על מה נאמר ועל איך שצריך לשתף את הציבור כאשר מדובר בקבלת החלטות לעתידם.

אידריס מואסי: אנחנו מדברים על מה שגרם לנו האיחוד.

אידריס מואסי: אנחנו למר ולד פרסנו שטיח אדום מכפר סבא עד באקה.

אידריס מואסי: הוא יכול להעיד על כך.

אידריס מואסי: כיושב-ראש ועדה קרואה איש לא הפריע לו, נתנו לו את כל הגיבוי המתאים כדי להציל את היישוב.

אידריס מואסי: אף אחד לא בכה על הפירוק, למרות שכעסנו בתוכנו.

אידריס מואסי: חברי המועצה לא יכלו לתת שום שירות לתושבים.

אידריס מואסי: לאחר שנתיים וחצי של ועדה קרואה שהפקיעה את הזכות הדמוקרטית של הציבור באנו עם תוצאות.

אידריס מואסי: התוצאות היו כאלה שעם האיחוד היה 120 מיליון גירעון, עכשיו הגרעון הוא 100 מיליון.

אידריס מואסי: הוא הפך את היישוב להסכם נושים כך שכל מי שחייב לבאקה יכול היה לבוא ולגבות מהאנשים את הכספים.

אידריס מואסי: כספים לא נגבו.

אידריס מואסי: הביאו חברות פרטיות.

אידריס מואסי: עשו הפרטה.

אידריס מואסי: היו חברות גבייה שבאו וכפו את עצמם על האנשים.

אידריס מואסי: לקחו מהאלמנה, מהיתום, מהזקן ומהטף את מה שהם לא היו צריכים לקחת.

אריה בר: איך לקחו?

אידריס מואסי: הייעוד של האיחוד נכשל מיסודו.

אידריס מואסי: אם היה צריך להקים בנייני ציבור הם לא הוקמו ואם היה צריך להקים אזור תעשייה הוא לא הוקם.

אידריס מואסי: ועדת תכנון ובנייה לא קמה.

אידריס מואסי: הפכו את באקה לגטו.

אידריס מואסי: שירותים לא נוספו.

אידריס מואסי: אין כלום מכל המלצות הוועדה.

אידריס מואסי: מה שנולד בחטא השאיר לנו חטא, למרות הדברים הנחמדים והאידיאולוגיים של מר ולד.

אידריס מואסי: עם זה אנחנו לא הולכים למכולת.

חנא סוייד: אני רוצה לדבר בקצרה על אחת המטרות המוצהרות שהצהיר עליהם משרד הפנים בתכנית האיחוד, שזה הנושא של תכנון ובנייה.

חנא סוייד: בנושא תכנון ובנייה משרד הפנים טען שהאיחוד יגרום לכך שהפיתוח של היישובים יתכנס במובן זה שהיישובים יתקרבו אחד לשני ויהיה איחוד אמיתי.

חנא סוייד: מה שקרה בבאקה-ג'ת זה שמשרד הפנים עשה את ההיפך.

חנא סוייד: משרד הפנים, אחרי האיחוד של שתי הרשויות, בא ואישר תכנית של כביש מספר 61 שזלל כ1000 דונם ממיטב האדמות של שני היישובים.

חנא סוייד: זה כביש שאי אפשר לבצע אותו כי הוא מסתיים בקיר בטון.

חנא סוייד: זה מנוגד בתכלית הניגוד למיזוג, לאיחוד של רשויות מקומיות.

חנא סוייד: אני חושב שזה מראה על חוסר רצינות.

חנא סוייד: זה מראה שמה שאיכפת למשרד הפנים זה רק הגבייה.

אופיר פינס-פז: זה מראה על חוסר תיאום בין מינהל התכנון.

אופיר פינס-פז: ..

חנא סוייד: אני קורא לזה זלזול.

חנא סוייד: זה כל כך נצפה שאי אפשר להתעלם מזה.

חנא סוייד: זה דבר שרואים אותו.

חנא סוייד: האנטי תזה של האיחוד זה להפריד.

חנא סוייד: יש תכנית אב שנרקמת ליישוב באקה אל גרבייה וג'ת.

חנא סוייד: האוכלוסייה כולה מתוסכלת לחלוטין.

חנא סוייד: אין לה כל כלי וכל דרך לבטא את עצמה בתכנית הזאת.

חנא סוייד: אין שיתוף ציבור.

חנא סוייד: ברשות המקומית אומרים שיש ועדה.

חנא סוייד: הרשות המקומית לא מייצגת את האנשים בנושא של תכנון ובנייה.

חנא סוייד: יש פה זלזול , יש פה חוסר עניין.

חנא סוייד: אנחנו מכירים את הדברים האלה מהשטח.

חנא סוייד: אנחנו מכירים את הדברים האלה גם מהבחינה המקצועית.

חנא סוייד: שמעתי רמיזות שהכל פוליטיקה, כאילו שפוליטיקה זה דבר גרוע.

חנא סוייד: מדובר בפוליטיקה שצומחת מהשטח.

חנא סוייד: דין באקה אל גרבייה וג'ת כדין שאר היישובים.

סמיך אבו-מוך: אני מעוניין לייצג את הוועדה הציבורית.

סמיך אבו-מוך: לדעתי לא נעשתה שום עבודה יסודית ומעמיקה ברגע שהוחלט על ההחלטה הפוליטית הזאת שנפלה בקונספירציה פוליטית לערוך את האיחוד.

סמיך אבו-מוך: אני לוקח את הסיכום שאמר חבר הכנסת פינס.

סמיך אבו-מוך: הוא סיכם את הדברים שאמר מר יצחק ולד.

סמיך אבו-מוך: האיחוד הזה כשל כישלון חרוץ.

סמיך אבו-מוך: אנחנו עדיין חיים בחלום כאילו זאת אפיזודה חולפת.

סמיך אבו-מוך: זאת נבואה שלא הגשימה את עצמה בשום מישור מהמישורים.

סמיך אבו-מוך: איחוד באקה- ג'ת גרם לכאב רב.

סמיך אבו-מוך: ציין פה ממלא מקום הרשות הקודמת שיכול מר ולד לפשפש ולעיין בפרוטוקולים.

סמיך אבו-מוך: 15 חברי העירייה הצביעו נגד האיחוד.

סמיך אבו-מוך: הם אלא רצו אותו.

סמיך אבו-מוך: גם האוכלוסייה.

סמיך אבו-מוך: משרד הפנים שם לעצמו מטרות שהוא לא השיג אותן.

אופיר פינס-פז: הלוואי שמשרד הפנים היה שם את המטרה הזאת של איחוד באקה-ג'ת.

אופיר פינס-פז: לפי דעתי משרד האוצר שם את המטרה הזאת.

סמיך אבו מוך: ציין מר סוויד את כביש 61 שלא רק מהווה קו הפרדה אלא גם זולל את האדמות.

סמיך אבו מוך: יש גירעון תקציבי גבוה.

סמיך אבו מוך: תנו לנו לבטא את עצמנו.

סמיך אבו מוך: אנחנו לא רוצים את האיחוד הזה.

ג'מאל זחאלקה: ב2004 הגשתי הצעת חוק לפירוק באקה-ג'ת.

ג'מאל זחאלקה: אני זוכר שדיברתי איתך, אדוני היושב-ראש, והצבעת בעד.

ג'מאל זחאלקה: אני מכיר את המצב בבאקה וג'ת לפרטי פרטים.

ג'מאל זחאלקה: אני עוקב אחרי תהליך האיחוד.

ג'מאל זחאלקה: הייתי בקשר עם ראש העירייה הקודם, עם סגנו, עם חברי העירייה ועם התושבים.

ג'מאל זחאלקה: זה לא עניין של פופוליזם שאנשים לא רוצים איחוד.

ג'מאל זחאלקה: יש דברים שאנשים רוצים ואני אומר להם לא.

ג'מאל זחאלקה: אני היית בין אלה שחילקו כרוזים שקוראים לתושבים לשלם ארנונה, למרות שאנשים לא רוצים לשלם ארנונה.

ג'מאל זחאלקה: אני לא מוכן לקבל שום תירוץ בעניין הזה.

ג'מאל זחאלקה: הגענו למסקנה שהאיחוד הזה הוא כישלון, נועד לכישלון ויפגע בתושבים.

ג'מאל זחאלקה: צריך לשים לב מה קרה בבאקה וג'ת.

ג'מאל זחאלקה: באקה קיבלה מספר מכות שפגעו בכלכלתה בצורה מאוד חמורה.

ג'מאל זחאלקה: בניית הגדר פגעה בבאקה וג'ת מבחינת הכלכלה של היישוב.

ג'מאל זחאלקה: סלילת כביש חוצה ישראל פגעה ביישוב.

ג'מאל זחאלקה: זה היה המרכז המסחרי של המשולש.

ג'מאל זחאלקה: עכשיו הוסיפו לבעיות האלו את בעיית האיחוד.

ג'מאל זחאלקה: זה הפך למעמסה על התושבים.

אופיר פינס-פז: את עניין הגדר אני מבין.

אופיר פינס-פז: לגדר היו סיבות ביטחוניות מאוד מובהקות.

אופיר פינס-פז: למה כביש 6?

אופיר פינס-פז: כביש 6 זה נגישות.

ג'מאל זחאלקה: אין נגישות.

ג'מאל זחאלקה: הדוח האחרון של בנק ישראל אמר שהאיחודים נכשלו כישלון חרוץ.

ג'מאל זחאלקה: אין התייעלות, אין חיסכון, אין פיתוח.

ג'מאל זחאלקה: ממשיכים בטעות.

ג'מאל זחאלקה: זו מין עקשנות שאין לה הסבר.

ג'מאל זחאלקה: אני אגיד לך איך עושים איחוד.

ג'מאל זחאלקה: תיקח ישוב כמו באקה, תפתח אותו שיהיה יישוב משגשג ואז אנשי ג'ת יחתמו על עצומות על מנת להצטרף.

ג'מאל זחאלקה: אף אחד לא רץ ברגליו אל העוני, אל הדלות.

ג'מאל זחאלקה: אף אחד לא ילך ויזרוק את עצמו.

ג'מאל זחאלקה: ביישוב.

ג'מאל זחאלקה: ג'ת שילמו ארנונה מן הגבוהות בארץ.

ג'מאל זחאלקה: הייתה שם רמת פיתוח גבוהה מאוד.

ג'מאל זחאלקה: בשנים האחרונות היו קצת בעיות.

ג'מאל זחאלקה: האוכלוסייה שם יחסית לאוכלוסייה הערבית בשאר הארץ במצב סוציו אקונומי גבוהה.

ג'מאל זחאלקה: זה עדיין מאוד נמוך בארץ, אבל גבוה בציבור הערבי.

ג'מאל זחאלקה: זה יישוב שיכול לעמוד בזכות עצמו.

ג'מאל זחאלקה: יש לו את ההיסטוריה שלו.

ג'מאל זחאלקה: אני לא רוצה להיכנס למתחים שלא היו קיימים בין ג'ת ובאקה שהאיחוד עשה.

ג'מאל זחאלקה: יש מתחים.

ג'מאל זחאלקה: ההנהגה היא אחראית.

ג'מאל זחאלקה: אני רואה שאין אור בקצה המנהרה של האיחוד.

ג'מאל זחאלקה: מישהו כיבה את האור הזה.

ג'מאל זחאלקה: צריך לצאת מהמנהרה הזאת ולתת לשני היישובים לטפל בבעיות שלהם.

ג'מאל זחאלקה: אני בטוח, כפי שאני מכיר את התושבים, שהם מסוגלים לפתור כל אחד לחוד את בעיותיו כך שיהיה שיתוף פעולה בין שני היישובים בעניינים רבים, כמו איכות סביבה, ביוב, שירותים מסוימים.

ג'מאל זחאלקה: לא הכל יחד.

אריה בר: למה לא עשו את זה קודם?

ג'מאל זחאלקה: אפשר לפתח דברים שמועילים לתושבים.

ג'מאל זחאלקה: בהחלטת האיחוד היה כתוב שהממשלה צריכה להסדיר את החובות, לא להפיל את החובות של ג'ת על משלם הארנונה בבאקה.

אופיר פינס-פז: הפילו את החוב?

ג'מאל זחאלקה: בטח שהפילו.

ג'מאל זחאלקה: הממשלה הייתה צריכה לטפל בחוב הזה, אבל היא לא עשתה את זה.

ג'מאל זחאלקה: הממשלה לא עזרה לעירייה.

ג'מאל זחאלקה: אם את הכספים שהזרימו למר ולד היו מזרימים למועצה הקודמת.

ג'מאל זחאלקה: ..

אופיר פינס-פז: הזרימו לבור שחור.

אופיר פינס-פז: אני יודע בדיוק מה היה שם.

אופיר פינס-פז: היה שם קרקס, לא מועצה.

סייקה קעדן: אני תושב הכפר ג'ת.

סייקה קעדן: הייתי בעל זהות במקום מגורים, מוכר כמו בכל היישובים במדינה.

סייקה קעדן: מאז האיחוד בין היישובים באקה וג'ת קיבלתי זהות מפוצלת.

סייקה קעדן: זאת ההרגשה שלי.

אופיר פינס-פז: לא מחקו את ג'ת.

סייקה קעדן: בחוק שהחליט על איחוד בין שני היישובים באקה –ג'ת יש סעיף שאומר שעל משרד הפנים לסגור את הגירעונות של שתי הרשויות שסבלו בתקופת ראשי המועצות הקודמים.

סייקה קעדן: זה לא קוים על ידי הממשלה.

סייקה קעדן: בג'ת יש לנו מוסר תשלומים.

סייקה קעדן: תושבי הכפר ג'ת מרגישים שהם שכונה מוזנחת של העיר המשותפת באקה-ג'ת.

סייקה קעדן: רמת השירותים במקום היא אפסית ומתחת לכל ביקורת.

סייקה קעדן: אין ולא יהיה שוויון הזדמנויות בין המועמדים לתפקידם המוצעים.

סייקה קעדן: היישוב מתנהל היום בצורה לא מניחה את הדעת בעניין הזה.

סייקה קעדן: הכפר ג'ת נוהל על ידי אנשים מצליחים שהחדירו בו מוסר לתת ולתרום לאינטרס של הכלל.

סייקה קעדן: אצלנו בג'ת תכנית המתאר עברה הרבה שלבים חיוביים.

סייקה קעדן: המודעות של הציבור בג'ת לתמוך בפיתוח והשלמת התכניות המוצעות הייתה חיובית ביותר.

סייקה קעדן: זה ההיפך מהמצב ביישוב באקה שיש בו הרבה מכשולים.

סייקה קעדן: הפיתוח של ג'ת נעצר, אם זה כבישים, גנים, גנים, ציבוריים, אזור תעשייה.

נאדיה חילו: מה ששמענו מהאנשים זה רק חלק מהמטענים שהיינו חשופים אליהם כשהגשנו את הצעות החוק.

נאדיה חילו: זה לא איזה סיפור שישב כל אחד במשרד שלו ודמיין משהו וירטואלי.

נאדיה חילו: אמר פה הסגן שכשהוא נבחר התושבים נתנו בו אמון כנבחר ציבור כדי לפרק את האיחוד.

נאדיה חילו: הקונצנזוס כמעט מלא בעניין הזה.

נאדיה חילו: זה לא איזה סחף שלנו , של חברי כנסת, לאיזה זרם מודרני של פירוק איחודים.

נאדיה חילו: אנחנו נחשפנו לעוצמות של האנשים שנמצאים פה.

אופיר פינס-פז: האם חברי כנסת מתחייבים לא להציע הצעות חוק על פירוק איחודים בקדנציה הזאת?

נאדיה חילו: אנחנו נמשיך איפה שנכשלנו.

נאדיה חילו: אין לנו איזו מחויבות לפרק איחודים.

נאדיה חילו: נחשפנו לנושא הזה בשליחות ציבורית.

נאדיה חילו: האנשים שיושבים פה מביאים את המצוקות שלהם ואת העוצמות של התסכול שלהם.

נאדיה חילו: כשעשו את האיחוד הייתה אי שביעות אבל לא עוצמות של התנגדות כל כך גדולות.

נאדיה חילו: אנשים אמרו שאולי זה יביא איזה תקווה, אולי זה יביא לאיזה טובה, אולי בסופו של דבר הם יזכו לרווחה מסוימת.

נאדיה חילו: נתנו צ'אנס.

נאדיה חילו: אנשים נתנו צ'אנס והלכו עם העניין.

נאדיה חילו: התפתחו שני גורמים מאוד בסיסיים.

נאדיה חילו: יש נתונים מסוימים שמצביעים על כך שלא היו שירותים.

נאדיה חילו: אני פניתי אליך, אדוני היושב ראש, וביקשתי דיון על כביש 61.

אופיר פינס-פז: אני טיפלתי בזה בלי דיון.

נאדיה חילו: פניתי בלי קשר לאיחוד.

נאדיה חילו: אני נותנת משקל מאוד רציני לתחושות ולהרגשות.

נאדיה חילו: עם זה לא מתווכחים.

נאדיה חילו: אומרים לך האנשים שהם לא רוצים את זה, שהם חשים מתוסכלים.

נאדיה חילו: צריך להצביע על זה היום ולצרף את ההצעה באותו מסלול של ההצעות האחרות.

ערן ניצן: ההצעה היא הצעה תקציבית.

ערן ניצן: כל נושא וכל מהלך האיחודים שהתחיל כמהלך גדול יותר והצטמצם על פני השנים התבצע לא רק באמצעות חקיקה אלא באמצעים נוספים, מתוך תפישה של הממשלה שהרצון של התושבים הוא לא חזות הכל.

ערן ניצן: אין מקום לבוא ולסבסד את כל הרצונות של התושבים.

ערן ניצן: כל אחד יכול להעלות בדעתו כל מיני רצונות שאין מקום לממן אותם.

ערן ניצן: זה מתקשר לנקודה הספציפית פה.

ערן ניצן: המהלך הזה הוא מהלך שיעלה כסף למשלם המסים.

ערן ניצן: אני לא בטוח שנכון שהציבור יממן את הרצונות השונים ביישובים הספציפיים האלה, לכן אנחנו מתנגדים לפירוק.

ערן ניצן: העלות הישירה היא 13 מיליון שקלים.

ערן ניצן: יש על זה עלויות נוספות ורבות.

ערן ניצן: אנחנו סבורים שהמהלך יוביל את היישובים האלה אחורה.

ערן ניצן: הוא יכניס אותם לבעיות תקציביות, לבעיות פיננסיות .

ערן ניצן: הדרך שלנו לבוא ולסייע ליישובים תהיה דרך מסובכת, קשה יותר ויקרה יותר.

ערן ניצן: האינטרס העיקרי בהצעת החוק שהובא בדברי ההסבר והובע על ידי המציעים הוא העניין של התושבים.

ערן ניצן: אנחנו אומרים שהרצון של התושבים הוא לא החזות היחידה.

ערן ניצן: אנחנו רוצים שחברי הכנסת ישקלו מלבד את רצון התושבים גם שיקולים נוספים.

ערן ניצן: אני לא חושב שהם מבוטלים.

אחמד טיבי: אנחנו היינו עדים לטיעונים החשובים לפירוק של דלית אל כרמל, עוספייה.

אחמד טיבי: הם היו נכונים ונבעו משכנוע פנימי ועמוק של תושבי המקום ושל הדוברים.

אחמד טיבי: הטיעונים לגבי באקה-ג'ת חזקים יותר משני המקרים הקודמים.

אחמד טיבי: האמן לי, אדוני היושב-ראש, אני חי את באקה- ג'ת כמו שאני חי את טייבה.

אחמד טיבי: אל תקל ראש, אדוני המנכ"ל, בשיקול החברתי ובמרקם החברתי של האנשים.

אחמד טיבי: מה ששמעת לגבי דלית אל כרמל ולגבי עוספייה נכון.

אחמד טיבי: פה השיקול החברתי, המרקם החברתי זועק לשמיים.

אחמד טיבי: לא במקרה שמעת את הפינג פונג בין האקל לאבו-עימאד.

אחמד טיבי: זה אב-טיפוס של הויכוח בין באקה לג'ת.

אחמד טיבי: נגמרו כל הניואנסים, כל ההבדלים והדקויות בין שני היישובים.

אריה בר: מה קורה כאשר יש בעיה חברתית בתוך היישוב עצמו, בתוך 3 חמולות?

אחמד טיבי: אף אחד לא כופה איחוד על 3 חמולות.

אחמד טיבי: מדובר ב-3 קבוצות.

אחמד טיבי: נכון שיש בעיות של חמולות.

אחמד טיבי: יש ביקורת פנימית ערה בתוכנו על הדבר הזה.

אחמד טיבי: זו לא סיבה לא לפרק איחוד.

אחמד טיבי: צריך להיענות לבקשה הזאת.

אחמד טיבי: אנחנו רוצים להודות לך, אדוני היושב-ראש, על דרך ניהול הישיבה ועל ההקשבה שלך בנוגע להעברת 3 הצעות החוק בקריאה ראשונה היום.

אחמד טיבי: חשוב שנמשיך בקצב הזה, כדי להביא אותן לידי קריאה שנייה ושלישית.

אחמד טיבי: קריאה ראשונה לא אומרת כלום מבחינת החוק.

אחמד טיבי: קריאה שנייה ושלישית היא המטרה.

אחמד טיבי: אנחנו צריכים את עזרתך, אדוני היושב-ראש, כדי שהדבר הזה יתבצע.

אופיר פינס-פז: אני חושב שהייתה טעות לאחד את באקה וג'ת.

אופיר פינס-פז: יש תורה שלימה שצריך לפתח אותה.

אופיר פינס-פז: יש מספיק ניסיון נרכש שמשרד הפנים יפתח את התורה הזאת ויוציא אותה ככללים לעבודה.

אופיר פינס-פז: זה עניין של הממשלה כולה.

אופיר פינס-פז: אחד הכללים שאני מציע זה לעולם לא לאחד רשות קטנה וחזקה עם רשות גדולה וחלשה, כי הקטנה וחזקה תהיה קטנה וחלשה.

אופיר פינס-פז: היא לא יכולה להשפיע.

אופיר פינס-פז: אני לא מצאתי טעם באיחוד ג'ת ובאקה.

אופיר פינס-פז: אני כבר לא מדבר על זה שלא הוכנה התשתית כמו במקומות האחרים.

אופיר פינס-פז: עשו איחוד סיטונאי של המון יישובים.

אופיר פינס-פז: אי אפשר לייצר תשתית אמיתית, על כל המשתמע מכך, כדי לוודא שהאיחוד הזה יצליח.

אופיר פינס-פז: בראייה לאחור ברור שבאיחוד יישובים כמו באקה וג'ת בניגוד לרצון התושבים צריך שיהיה מהתחלה ראש רשות ממונה.

אופיר פינס-פז: אם עושים איחוד כזה צריך למנות אדם שיוכל לבצע את הדברים האלה בלי הפרעות, כדי לדלג על המערכת הפוליטית ולייצר לתושבים אלטרנטיבה של ממש.

אופיר פינס-פז: אני לא אומר את זה כחוכמה בדיעבד, אלא כניסיון לייצר משהו שייתן תשתית.

אופיר פינס-פז: אני חושב שאפשר לעשות איחודים, צריך לעשות איחודים, אבל צריך לעשות אותם עם הרבה מאוד שכל, עם הרבה מאוד תכנון, שיהיו מבוססים על הכישלונות מהעבר ועל ההצלחות מהעבר.

אופיר פינס-פז: יש איחודים שהצליחו.

אופיר פינס-פז: צריך לזכור את זה.

אופיר פינס-פז: צריך לייצר איזו שהיא מדיניות ברורה, איזו שהיא תשתית שעל פיה הולכים לגבי העתיד.

אופיר פינס-פז: אני מבקש מחבריי בממשלה לא להתייחס לפירוק איחודים כאילו השמיים נפלו.

אופיר פינס-פז: דברים מצליחים מחכים, לדברים שנכשלו לא נותנים יד ולא ממשיכים את הכישלון.

אופיר פינס-פז: זה לא עניין של אגו או יוקרה.

אופיר פינס-פז: ברור שבעצם הפירוק תהיה פגיעה בתושבים.

אופיר פינס-פז: בשלב המיידי.

אופיר פינס-פז: לא צריך לייצר פגיעה כרונית.

אופיר פינס-פז: צריך לאפשר ליישובים להשתקם ולבנות אותם על בסיס פרטני.

אופיר פינס-פז: אז אני חושב שלא תהיה כאן המשכיות למגמת הפירוקים.

אופיר פינס-פז: כשהכנסת תראה שהממשלה עניינית והיא באה למקומות שצריך לאחד עם כלים היא תקבל גיבוי, אבל כשהיא תבוא למקומות שנכשלו ותנסה לשמור את הכישלון הזה בכל הכוח, למרות שזה כישלון, בוודאי שתהיה לזה התנגדות של הכנסת.

אופיר פינס-פז: בסופו של דבר הכנסת מייצגת את הציבור בעניין הזה.

אופיר פינס-פז: יש בקשה של מנכ"ל משרד הפנים לא להצביע היום על ההצעות האלו.

אופיר פינס-פז: האם חברי הכנסת המציעים מוכנים להיענות לפנייה של מנכ"ל משרד הפנים לקיים הידברות במהלך הפגרה ולהצביע לאחר מכן?

אחמד טיבי: אנחנו מכבדים את אריה בר בבקשה אחרת, לא בבקשה הזאת.

אופיר פינס-פז: אני מעלה להצבעה את נוסח ברכה וחברים, כולל הוראת השעה.

אופיר פינס-פז: מי בעד הצעת החוק?

אופיר פינס-פז: ה צ ב ע ה בעד – פה אחד אושר